3. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ ΚΑΙ ΠΡΟΓΡΑΜΜΑΤΙΣΜΟΥ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. 7557 της 3/17 Σεπτ. 1974 (ΦΕΚ  Β΄ 900) Περί εγκρίσεως Τιμολογίου Υπηρεσίας Ενημερώσεως Κοινού περί Αλλαγής Αριθμών Κλήσεως Τηλεφ. Συνδέσεων. Έχοντες υπ΄ όψει: 1.Το άρθρ. 47 του Ν.Δ. 165/1973 «περί Οργανισμού Τηλεπικοινωνιών Ελλάδος». 2.Το άρθρ. 44 του Ν.Δ. 165/1973 «περί Υπουργικού Συμβουλίου και Υπουργείων». 3.Το υπ΄ αριθ. 31125/608555/22.7.74 έγγραφον του Ο.Τ.Ε., δι΄ ου γνωστοποιείται απόφασις του Δ.Σ./Ο.Τ.Ε. ληφθείσα κατά την υπ΄ αριθ. 1317/18.6.74 συνεδρίασίν του, αποφασίζομεν: Εγκρίνομεν την κατά την υπ΄ αριθ. 1317/18.6.74 συνεδρίασιν του Δ.Σ./Ο.Τ.Ε., ληφθείσαν απόφασιν  τούτου «περί καθιερώσεως Υπηρεσίας παροχής ηχογραφημένων πληροφοριών δια την αλλαγήν των αριθμών κλήσεως των τηλεφωνικών συνδέσεων, δι΄ ης καθορίζεται όπως οι συνδρομηταί, εις ους παρέχεται τη αιτήσει των η υπηρεσία αύτη, επιβαρύνωνται κατά περίπτωσιν, ως ακολούθως: α)Δια τας περιπτώσεις παροχής της υπηρεσίας επί εν 10ήμερον δια των εργατικών τοποθετήσεως και αποτοποθετήσεως των σχετικών τεχνικών διατάξεων, υπολογιζομένων κατ΄ αποκοπήν εις 300 δραχμάς. β)Εφ΄ όσον η υπηρεσία παρέχεται αιτήσει του συνδρομητού δι΄ εν εισέτι 10ήμερον, πλέον των ανωτέρω. (ι)Δια του ποσού αποσβέσεως του χρησιμοποιηθησομένου κλησιδέκτου εκ δραχ. 100. (ιι)Δια του αντιστοιχούντος τέλους 500 μονάδων αστικών συνδιαλέξεων. Η διάρκεια παροχής της υπηρεσίας εις τους αιτούντας συνδρομητάς καθορίζεται μέχρις 20 ημερών, κατ΄ ανώτατον. Η παρούσα δημοσιευθήτω δια της Εφημερίδος της Κυβερνήσεως.

[Source: greek_legal_code_raptarchis | Tokens: 1468]